Решение на Общия съд от 7 септември 2022 г. — KL/ЕИБ
(Дело T-651/20)1
(Публична служба — Персонал на ЕИБ — Неоснователни отсъствия — Неявяване на контролните медицински прегледи — Жалба за отмяна и искане за обезщетение)
Език на производството: френски
Страни
Жалбоподател: KL (представители: L. Levi и A. Champetier, avocates)
Ответник: Европейска инвестиционна банка (представители: G. Faedo и I. Zanin, подпомагани от A. Duron, avocate)
Предмет
С жалбата си на основание член 270 ДФЕС във връзка с член 50а от Статута на Съда на Европейския съюз жалбоподателят иска, от една страна, да бъде отменено решението на Европейската инвестиционна банка (ЕИБ) от 28 февруари 2020 г., според което отсъствията му от контролните медицински прегледи, проведени на 23 декември 2019 г., 3 и 28 февруари 2020 г., са неоснователни отсъствия с оглед на член 3.6 от приложение X към административните разпоредби, приложими към персонала на ЕИБ и приети в изпълнение на Правилника за персонала на ЕИБ, а от друга страна, да получи обезщетение за вредата, която претърпял в резултат на тези решения
Диспозитив
Отменя решението на Европейската инвестиционна банка (ЕИБ) от 28 февруари 2020 г., според което отсъствията на KL от контролните медицински прегледи, проведени на 23 декември 2019 г., 3 и 28 февруари 2020 г., са неоснователни отсъствия с оглед на член 3.6 от приложение X към административните разпоредби, приложими към персонала на ЕИБ и приети в изпълнение на Правилника за персонала на ЕИБ.
Отхвърля жалбата в останалата ѝ част.
Осъжда ЕИБ да заплати съдебните разноски.
____________
1     ОВ C, 21.12.2020 г.